Mid da Zeid is aa d'Umstellung vu da  Abdschad-Reihung zum Hidscha'i-System kemma. Im Abdschad-System han de neichn Buchståm hint ãugreihd woan, im Hidscha'i han's wieda weida viri greihd woan - nämli zu dem Buchståm, vu dem si si netta duach d'Punktal-Zåih untaschein. Außadem han de eastn Vokal-Hüifszeichn und s'Hamza eafundn woan: In da zweitn Höiftn vum siebtn Joahundat is zum Vokalisian a zweits System mid Punktal eigfüahd woan, wobei Vokalpunktal rod sei håm miaßn, damid ma's ned mid de diakritischn vawexld. Des System - a Punktal üwa am Buchståm  fia a a, ans drunta fia a i, ans auf da Linie fia a u, jeweus zwoa fia'd Nunazion - håd si ãngeblich da Umajadn-Heascha Haddschadsch ibn Yusuf ausdenkd.